Fant marihuanaplantasje i boligblokk i Trondheim

Én mann er pågrepet etter at politiet fant en marihuanaplantasje i en leilighet i Trondheim. Falck måtte bistå politiet med å frakte bort beslagene.

Oppdatert 24. november 2018

Artikkelen er over ett år gammel

En mann tidlig i 40-årene ble pågrepet da politiet aksjonerte mot en marihuanaplantasje i en boligblokk i Trondheim fredag kveld. Det var beboere i blokken som hadde varslet om en spesiell lukt, opplyser politiet til VG.

– Det var en plantasje i leiligheten, og det er tydelig at det er brukt til produksjon. Det er snakk om en del marihuanaplanter, forteller operasjonsleder Bjørnar Gaasvik i Trøndelag politidistrikt.







Han ønsker ikke å si noe om volumet som er beslaglagt, men opplyser at det var planter på alle tre soverom i leiligheten.

les også Cannabis-legalisering: Dette vil overraske deg

– Det har blitt transportert bort derfra nå, og vi hadde ekstern hjelp fra Falck som bisto med det, sier Gaasvik.

Politiet hadde også støtte fra brannvesenet, uten at politiet vil utdype deres rolle.

Et vitne til aksjonen anslår overfor VG at bladene og blomstene som ble strippet av plantene og pakket i søppelsekker veide flere titalls kilo.

les også Faktisk ikke sikkert: Flere prøver marihuana i delstater som har legalisert det

Tipset som førte til aksjonen kom i 21-tiden fredag kveld, og politiet jobbet på stedet et par timer.

– Vi vil foreta videre avhør av mistenkte, i tillegg til videre undersøkelser på mengden, sier operasjonsleder Gaasvik.

Publisert: 24.11.18 kl. 02:14 Oppdatert: 24.11.18 kl. 03:47

Les også

Mer om Krim Trondheim Politiet Narkotika